<classify> Mbali na hilo, Pluijm pia amesema kikosi chake kipo tayari kutetea taji lake la Ligi Kuu inayotarajiwa kuanza kutimua vumbi Septemba 22 mwaka huu.Yanga na Azam zinatarajiwa kumenyana kwenye Uwanja wa Taifa Jumamosi hii katika mechi ya Ngao ya Jamii kuashiria kufungua pazia la msimu mpya wa Ligi Kuu.Timu hizo zilikutana pia kwenye Ngao ya Jamii mwaka jana, ambapo Yanga ilishinda mabao 3-0.Akizungumza kwa simu kutoka Mbeya jana, Pluijm alisema baada ya mechi ya kirafiki dhidi ya Mbeya City juzi ameona kikosi chake kimeanza kuimarika hata kwenye idara alizohisi zina tatizo.Katika mechi hiyo iliyochezwa mwishoni mwa wiki iliyopita kwenye uwanja wa Sokoine Mbeya, Yanga ilishinda mabao 3-2.Nilikuwa na hofu ni kweli kulikuwa na baadhi ya maeneo timu yangu haikuwa vizuri, na nilisema nitafanyia kazi kwenye mazoezi na kuona kwenye mechi dhidi ya Mbeya City, jana juzi nimeona timu imeimarika sana, nadhani sasa ipo tayari kwa mechi ya ngao ya Jamii na kwa Ligi Kuu pia, alisema.Katika mechi ya juzi Yanga ilipata mabao yake kupitia kwa Andrey Coutinho, Amisi Tambwe na Donald Ngoma na yale ya Mbeya City yalifungwa na Bakari Mwinjuma na Meshack Ilema.  <topic>: michezo 